елементите, посочени в част 2, точка 1.
 1.4. Участие на органи, действащи като посредници
 Управляващият орган гарантира, включително чрез НМСР, че органи, които могат да играят ролята на посредници, участват в действия за осведомяване на потенциалните бенефициери, и по-специално:
 а)
 партньори, посочени в член 5 от Регламент (ЕО) No 1303/2013;
 б)
 информационните центрове за Европа, както и представителствата на Комисията и информационните бюра на Европейския парламент в държавите членки;
 в)
 образователните и научноизследователските институции.
 1.5. Уведомяване за предоставяне на подпомагане
 Управляващият орган гарантира, че уведомлението за отпускането на подпомагането информира бенефициерите, че дейностите се финансират по програма, частично финансирана от ЕЗФРСР, както и за съответния приоритет и мярка от съответната ПРСР.
 2. Задължения на бенефициерите
 2.1. При всички дейности за информация и комуникация, предприети от бенефициера, се потвърждава подпомагането от ЕЗФРСР за операцията, чрез поставяне на:
 а)
 емблемата на Съюза;
 б)
 препратка към подпомагането от ЕЗФРСР.
 Когато дадена дейност за информация или популяризиране е свързана с операция или с няколко операции, съфинансирани от повече от един фонд, предвидената в точка б) препратка може да се замени с препратка към европейските структурни и инвестиционни фондове.
 2.2. По време на осъществяването на дадена операция бенефициерът информира обществеността за полученото от ЕЗФРСР подпомагане, като:
 а)
 включва на професионалния си уебсайт, ако има такъв, кратко описание на операцията, когато може да се установи връзка между целта на уебсайта и предоставеното на операцията подпомагане; описанието е пропорционално на нивото на подпомагане и включва нейните цели и резултатите от нея, като подчертава финансовото подпомагане от Европейския съюз;
 б)
 за дейности, които не попадат в обхвата на точка в), и чието общо подпомагане с публични средства надхвърля 10 000 EUR и, в зависимост от операцията се финансира (например за дейности съгласно член 20 за обновяване на селата или операции по LEADER), поне един плакат с информация за операцията (поне с размер А 3), като подчертават финансовото подпомагане от Съюза, на видно за обществеността място, като например входа на сграда. Когато операция по ПРСР води до инвестиция (например в земеделско стопанство или в хранително предприятие), чието общо подпомагане с публични средства превишава 50 000 EUR, бенефициерът поставя табела с информация за проекта, като подчертава финансовото подпомагане от Съюза. Информационна табела се поставя също в служебните помещения на местните групи за действие, финансирани по LEADER.
 в)
 поставяне на видимо за обществеността място на временен билборд с големи размери за всяка операция, която представлява финансиране на инфраструктура или строителни дейности, за които общото подпомагане с публични средства надхвърля 500 000 EUR.
 Не по-късно от три месеца след приключването на дадена операция бенефициерът поставя постоянна табела или билборд с големи размери на видимо за обществеността място за всяка операцията, която изпълнява следните критерии:
 i)
 общото публично подпомагане за операцията надхвърля 500 000 EUR;
 ii)
 операцията се състои в закупуване на физически предмет или във финансиране на инфраструктура или на строителни работи.
 Този билборд посочва името и главната цел на дейността и подчертава финансовото подпомагане, предоставено от Европейския съюз.
 Билбордовете, плакатите, табелите и уебсайтовете съдържат описание на проекта/операцията и елементите, посочени в